
Velkommen  til  Danmark. 


Vi  staar  igen  overfor  en  stor  Begivenhed,  idet  en  Her- 
rens Apostel  vil  aflægge  Besøg  i  Danmark.  Vi  er  lykkelige 
over  at  faa  Lov  til  at  høre  ham  tale  og  faa  Raad  og  In- 
struktioner af  ham.  Et  Apostelbesøg  er  en  Begivenhed, 
som  i  allerhøjeste  Grad  fanger  vor  Interesse.  Vi  ser  med 
Glæde  tilbage  paa  de  senere  Aars  Besøg  af  Generalauto- 
riteterne; hvert  af  disse  Besøg  har  været  en  Inspiration  for 
alle  de  Hellige.  Hvis  man  tænker  nøjere  over  Sagen,  vil 
man  ikke  kunne  andet  end  juble  af  Glæde;  en  Herrens 
Apostel  er  det  ikke  alle  Mennesker  forundt  at  se  og  høre; 
det  er  dette  Privilegium,  der  bliver  vort  i  de  kommende 
Dage.  Og  vi  siger  hjertelig  Velkommen  til  vore  Gæster;  Jo- 
seph Fielding  Smith  og  hans  Hustru,  Jesse  Evans  Smith. 

Apostel  Joseph  Fielding  Smith  er  af  gammel  Kirkeslægt, 
idet  hans  Bedstefader,  Hyrum  Smith,  var  Profeten  Josephs 
Broder.  Broder  Smith  er  saaledes  i  direkte  Linie  i  Familie 
med  de  første  Pionerer  for  denne  Kirke,  de  Mænd  og 
Kvinder,  som  utrætteligt  arbejdede  for  Herren,  og  hvoraf 
flere  gav  dere5  Liv  for  Sandhedens  Sag  Det  er  en  Afstam- 
ning, som  forpligter,  men  Ældste  Smith  har  med  Hæder 
opfyldt  dette  ansvarsfulde  Hverv.  Han  blev  ordineret  til 
Apostel  i  sit  34.  Aar,  men  dette  var  ikke  Begyndelsen  af 
hans  Arbejde  i  denne  Kirke,  for  han  har  alle  Dage  taget 
aktiv  Del  i  Kirkens  Arbejde.  Som  ung  Mand  udførte  han 
en  Mission  i  England;  efter  sin  Hjemkomst  var  han  Lokal- 
missionær, Højraadsmedlem  o  s.v. 

Fra  sin  Ungdom  har  han  lagt  megen  Interesse  for  Dagen 
i  Kirkens  Historie,  og  han  har  gennem  flere  Aar  været 
Kirkens  Historieskriver.  Apostel  Smith  havde  den  Lykke, 
at  have  Kirkens  forhenværende  Præsident  Joseph  F,  Smith 
som  Fader,  og  det  var  kun  naturligt,  at  han  gik  til  sin 
Fader  med  mange  Spørgsmaal.  Der  har  aldrig  levet  en 
Søn,  som  har  haft  en  bedre  Læremester  i  Mormonismens 
herlige  Sandheder  end  han  havde  i  sin  dygtige  Fader. 
Joseph  Fielding  Smith  elskede  og  ærede  sin  Fader.  Denne 
var   ikke   alene  i  Besiddelse  af  klar  og  dyb  Kundskab  om 

Evangeliets  fundamentale  Principper,  men  i  hans  Sjæl  brænd- 
te der  en  glødende  Overbevisning  om  deres  Guddomme- 
lighed. 

Joseph  Fielding  Smith  har  sagt  følgende  om  sin  Fader: 


y>9Hin  Ø^adev  var  det  hjerteligste  Pilenneske,  jeg  nogensinde  har 
kendt.  3Hans  Sympati  var  altid  paa  de  undertryktes  og  fattiges 
Side.  Sfsær  gjaldt  hans  SKærlighed  dog  de  smaa  2?orn.  tHan  el= 
skede  dem  og  kunde  ikke  taale  at  se  dem  lide;  denne  hans  S{ær= 
lighed  gjaldt  ogsaa  ^Dyrene. 

Som  en  letfærdighedens  'talsmand gennemtrængte  Øprigtigheden 
af  hans  Ørd  t/Pienneskets  Sjæl.  9ian  talte  med  SMyndighed  og 
med  en  ffasthed  og  Øverbevisning,  som  var  Resultatet  af  hans 
SKundskab  om  Sandheden  '■Der  var  ikke  nogen  %vivl  eller  'Zlsik= 
k.'rhed  i  hans  '■Z^idnesbyrd.  Sfsær  var  dette  'tilfældet,  naar  han 
talte  om  Ø^relserens  (guddommelighed  eller  S^ofeten  ffoseph 
Smiths  t^lission. 

blandt  mine  kæreste  t^linder  er  de  -bimer,  jeg  har  tilbragt  ved 
min  Ø^aders  é'ide,  diskuterende  evangeliets  ff'rincipper  og  mod' 
tagende  tfnstruklion,  som  kun  han  kunde  give  den<.<, 


Joseph  Fielding  Smith  er  velsignet  med  usædvanlig  aande- 
lig  Indsigt  og  nærer  stærk  Interesse  for  alle  aandelige 
Ting.  Ved  flittigt  Studium  og  taalmodig  Forskning  har  han 
udviklet  en  Forstaaelse  af  Kirkens  Lærdomme  og  Evange- 
liets Storhed,  som  har  gjort  ham  til  en  Autoritet  paa  dette 
Omraade.  Man  har  Tillid  til  ham  paa  Grund  af  hans  sunde 
Dømmekraft.  Han  dyrker  den  sande  og  levende  Gud,  som 
Skriften  lærer  om,  og  som  aabenbarede  sig  for  Joseph 
Smith. 

Apostel  Smiths  Hustru,  Jesse  Evans  Smith,  er  en  kendt 
Sangerinde,  en  vindende  og  charmerende  Personlighed, 
som  kun  ønsker  at  tjene  sine  Medmennesker.  Vi  vil  sik- 
kert faa  Lejlighed  til  at  høre  Søster  Smith  synge,  hvad 
der  vil  være  en  Inspiration  for  alle. 

Endnu  engang  byder  vi  vore  Gæster  hjertelig  velkommen 
til  Danmark,  Fredens  og  Fordragelighedens  Land.  Vi  haa- 
ber,  at  de  vil  faa  Lejlighed  til  at  se  vort  smukke  Land  fra 
dets  bedste  Side. 

Vi  ærer  vort  Ansvar 

af  Aoostel   Melvin  J.  Ballard. 


Kirken  har  en  bestemt  Mission  og  et  særligt  Ansvar. 
Flere  Gange  i  mit  Missionanarbejde  har  Folk  stillet  mig 
følgende  Spørgsmaal:  »Hvorfor  sender  1  Missionærer  her 
til  Byen?  Vi  er  alle  kristne  her.  Hvorfor  drager  I  ikke  til 
Hedningenationerne?« 

Vor  Mission  og  vort  Bndskab  er  for  alle  Folkeslag  og 
Tungemaal,  ligegyldigt  hvad  deres  Tro  eller  Nalionalitet  er. 
Vor  Mission  er  noget  for  sig  selv.  Vi  vedkender  os  ikke  no- 
gen Konkurrent,  og  dog  crkla^rer  vi,  at  der  i  alle  Kirker 
findes  Mennesker,  som  gør  godt,  eftersom  de  lagrer  Menne- 
sket til  at  ære  Kristus,  at  tro  paa  Gud  og  forsøge  at  leve  i 
Overensstemmelse  med  i  det  mindste  nogle  af  Mesterens 
Lærdomme. 

En  Discipel  spurgte  engang  Mesteren:  »Herre,  er  der  faa, 
der  bliver  frelst?«  Og  han  svarede:  »Snæver  er  Porten  og 
trang  er  Vejen,  som  fører  til  evigt  Liv«  —  Livet  i  Guds 
Nærhed,  Livet  i  det  celestiale  Rige,  Livet  i  det  højeste 
Sted,  der  er  beredt  vor  Faders  Sønner  og  Døtre  —  »og  der 
er  kun  faa,  der  finder  den.  For  bred  er  Porten  og  bred  er 
Vejen,  der  fører  til  Ødela^ggelse,«  —  til  Døden,  der  lietyder 
Tab  af  den  Ophøjelse  —  »og  der  er  mange,  der  vandrer 
paa  den.« 

Vi  erklærer  til  alle  Mennesker,  at  vi  kender  den  snævre 
Port  og  den  trange  Vej,  ikke  ved  egen  Viden,  men  ud  fra 
Guds  Aabenbaringer,  ved  dem,  der  kendte  den,  som  har 
gæstet  Jorden  og  igen  aabenbaret  for  Mennesket  i  denne 
Tid  og  Slægt  Vejen  gennem  denne  snæwre  Port  og  trange 
Vej,  og  at  den  guddommelige  Myndighed  er  gengivet,  saa 
at  Evangeliets  hellige  Ordinancer  kan  udføres,  at  Menne- 
skene kan  blive  ledet  ind  paa  den  Sti,  der  fører  til  Ophøj- 
else i  det  celestiale  Rige. 

Vi  har  samlet  disse  Skarer  sammen,  som  har  hørt  Kal- 
det, og  vi  indbyder  overalt  Mænd  og  Kvinder  til  at  komme 
til  os,  til  at  tiltræde  de  højeste  Idealer,  som  Menneskene 
nogensinde  har  paataget  sig  at  tiltræxle  i  Verdenshistorien. 
Dette  Folk  er  mærkeligt,  fordi  det  har  væn-et  i  Stand  til  at 
naa  na^xmere  til  den  høje  Livsførelse,  som  Mesteren  frem- 
satte. Der  findes  ikke  et  Punkt,  som  han  gav  Mennesket, 
der  ikke  er  indkommet  i  denne  Kirke  og  i  Guds  Aabenba- 
ringer til  denne  Generation. 

Hvad  Peter  sagde  til  de  døbte  troende,  at  de  skulde  læg- 
ge Dyd  til  Troen,  Kundskab  til  Dyden  og  udvise  Maade- 

hold,  Taalmodighed,  Gudfrygtighed  og  hroderHg  KaM'lig- 
hed,  har  vi  i  det  fjerde  Kapitel  i  Pagtens  Hog,  og  deri  fin- 
des endvidere  tilføjet  Ydmyghed  og  Flid. 

Profeten  sagde  i  Trosartiklerne:  »Vi  tro,  vi  hør  va>re  ær- 
lige, sanddrue,  kyske,  velgørende,  dydige,  oprigtige  og  gø- 
re godt  uiod  alle.«  Jeg  paastaar,  at  disse  Idealer  og  Mønsti-e 
paa  Livsførelse  er  de  højeste,  som  er  blevet  forsøgt  efter- 
levet af  nogen  Generation.  Vore  Ceremonier  og  Ordinancer 
er  af  Betydning,  og  dog  er  det  kun  Begyndelsen.  Den  store 
Opgave  er  at  bringe  den  stakkels,  svage  Menneskenatur  i 
Overensstemmelse  med  denne  Livsførelse,  at  va^'e  ærlige 
overfor  hinanden. 

Jeg  skal  aldrig  glemme  den  betagende  Fornemmelse,  der 
blev  mig  til  Del,  da  en  ældre  Herre  for  43  Aar  siden  i 
Nordstaterne  ved  Slutningen  af  et  Gademøde  bad  om  Til- 
ladelse til  at  tale.  Han  sagde  til  de  tilstedeværende: 

Jeg  haaber,  at  I  vil  udvise  Venlighed  mod  disse  Mor- 
monmissiona^rer,  fordi  det  er  mine  Venner.  Jeg  har  hand- 
let med  dem  i  mange  Aar.  Jeg  har  aldrig  tabt  saa  meget 
som  en  Krone  paa  en  Mormon,  og  det  kan  jeg  ikke  sige 
om  noget  andet  Samfund  i  De  forenede  Stater.  Jeg  har 
fundet  ud  af,  at  en  Mormons  Ord  er  lige  saa  godt  som 
hans  Underskrift. 

Det  var  Mr.  Studebaker,  en  af  Indehaverne  af  det  store 
Firma:   Studebaker  Brothers. 

Jeg  vil  gerne  have,  at  de  Sidste  Dages  Hellige  skal  vide, 
at  vor  himmelske  Fader  forventer,  at  vort  Ry  for  Ærlighed 
stadig  skal  hævdes,  for  at  vi  kan  skille  os  ud  fra  andre. 
Ærlighed  mod  Herren  i  Betalingen  af  vor  Tiende  og  Faste- 
offer er,  hvor  Ærligheden  i  Virkeligheden  begynder.  Sidste 
Aars  Tienderegnskab  er  Bevis  paa  den  Ærlighed  og  Be- 
skaffenhed, som  mange  af  vort  Folk  lægger  for  Dagen. 
Hvis  der  er  nogle,  som  ikke  har  gjort  deres  Pligt,  er  der 
altid  Lejlighed  til  at  omvende  sig  og  komme  ind  paa  Stien 
igen  og  at  overvinde  Kødets  Svagheder.  For  der  er  Kraft 
i  dette  Evangelium  til  at  sætte  de  svageste  af  de  svage  i 
Stand  til  at  naa  til  denne  fuldkomne  Livsførelse. 

Hvad  denne  dødelige  Tilstand  angaar,  forventer  vi  ikke 
at  naa  Fuldkommenhed,  men  vi  kan  leve  i  Overensstem- 
melse med  disse  Krav.  Der  er  maaske  nogle  af  os,  der  fø- 
ler ligesom  Menneskene  i  fordums  Tid:  Hvad  Fordel  er 
der  ved,  at  vi  betaler  vor  Tiende  og  Fasteoffer?  Vi  ser  de 
onde  blomstre  som  et  Laurba^'tra^.  Men  Herren  trøstede 
dem  med  den  Forsikring,  at  ikke  alle  hans  Velsignelser 
var  af  materiel  Art,  at  Menneskets  Handlinger  blev  ned- 
skrevet og  tilføjede:  »Naar  jeg  kommer  for  at  gøre  op,  vil 

jeg  spare  dem,  som  en  Mand  sparer  sin  egen  Søn,  der  tje- 
ner ham.«  Saa  vil  Bøgerne  blive  aabnet,  og  saa  vil  vi  faa 
at  vide,  om  det  har  været  en  Fordel  at  tjene  Gud.  Thi  det 
Menneske,  der  betaler  sin  a^rlige  Tiende,  betaler  Leje  til 
den  Almægtige,  som  ejer  denne  Jord,  og  hvis  det  forventer 
en  evig  Arv  paa  den,  maa  det  adlyde  Arveloven. 

Har  det  været  til  Fordel  for  de  Sidste  Dages  Hellige,  at 
de  har  betalt  Tiende  og  Fasteoffer  og  sendt  deres  Sønner 
og  Døtre  paa  Mission?  Historien  viser,  at  der  ikke  alene 
paa  de  Sidste  Dages  Helliges  Hoveder  er  blevt  udgydt  aan- 
delige  Velsignelser,  men  ogsaa  materielle. 

Da  vi  undersøgte,  hvem  af  Kirkens  Medlemmer,  der  fik 
Understøttelse  og  Socialhjælp,  blev  jeg  ikke  overrasket  over 
at  finde,  at  85  pCt.  af  disse  Medborgere  ikke  betalte  Tiende. 
Herren  havde  enten  paa  den  ene  eller  anden  Maadc  taget  Va- 
re paa  dem,  der  havde  betalt  deres  Tiende.  Der  har  været 
nogle,  som  havde  følt,  at  det  var  umuligt  for  Sidste  Dages 
Hellige  at  betale  deres  Tiende  og  saa  sende  deres  Sønner  paa 
Mission  og  klare  deres  andre  Udgifter.  Men  vor  Undersø- 
gelse af  disse  Forhold  aabenbarcr  den  Kendsgerning,  at 
de,  der  klarer  deres  Forpligtelser,  er  Tiendebetalere,  og  de 
har  ikke  lidt  noget  økonomisk  Tab  paa  Grund  af  denne 
store  Indsats. 

Jeg  har  liggende  foran  mig  en  Undersøgelse  af  tyve  Tu- 
sinde nulevende  hjemvendte  Missionæn-er.  Hvor  herligt  er 
det  ikke  at  finde  ud  af,  at  godt  85  pCt.  af  dem  er  trofa- 
ste Tiendebetalere  og  at  87  pCt.  af  dem  har  Arbejde.  Her- 
ren har  opfyldt  sit  Løfte.  Jeg  tilstaar  gerne,  at  en  Aarelad- 
ning  som  alt  dette  af  noget  andet  Folk  vilde  —  uden  den 
Almægtiges  Velsignelse  —  have  gjort  dem  bankerot,  men 
det  har  ikke  udmarvet  os.  Og  de,  der  er  timeligt  velsignet, 
er  de  Mennesker,  som  har  tjent  Herren  i  denne  Henseende. 

Der  er  et  Princip  saa  sikkert  og  sandt  som  at  Solen  skin- 
ner: Som  vi  saar,  vil  vi  ogsaa  høste. 

Vi  har  alle  vor  Handlefrihed,  og  vi  indbyder  ethvert 
Menneske  til  at  vandre  den  rette  Vej.  Vi  kender  den  Vej, 
som  fører  gennem  den  snævre  Port  til  Gud  den  Almægti- 
ges Nærhed  i  det  celestiale  Rige.  Dette  er  denne  Kirkes  Mis- 
sion. 

Ja,  de  Mennesker,  der  arbejder  paa  hos  Menneskenes 
Børn  at  skabe  Tro  paa  Verdens  Frelser  og  Forløser,  gør 
godt,  og  vi  velsigner  dem  for  det,  men  de  er  ikke  beskæf- 
tiget med  det  samme  Arbejde,  som  vi  er.  Guds  Sønner  og 
Døtre  vil  til  sidst  —  ved  deres  Lydighed  —  opnaa  en 
Frelse  i  et  af  vor  himmelske  Faders  andre  Riger.  Men  det 
er  ikke  det  Arbejde,  som  optager  os. 

(Fortsættes  Side  254) 

Kristi    Lys 

af  Ældste   Rulon   S.   Wells. 


»I  Begyndelsen  skabte  Gud  Himmelen  og  Jorden.  Og 
Jorden  var  øde  og  tom,  og  der  var  Mørke  oven  over  Af- 
grunden, og  Guds  Aand  svævede  oven  over  Vandene. 

Og  Gud  sagde:  der  vorde  Lys  og  der  blev  Lys.«  (I  Mose 
Bog^l:!— 3). 

Sammenlign  dette  med  Begyndelsen  af  Johannes  Evan- 
geliet: 

»I  Begyndelsen  var  Ordet,  og  Ordet  var  hos  Gud,  og  Or- 
det var  Gud. 

Dette  var  i  Begyndelsen  hos  Gud. 

Alle  Ting  ere  blevne  til  ved  det,  og  uden  det  blev  end 
ikke   een  Ting  til  af  det,   som  er. 

I  det  var  Liv,  og  Livet  var  Menneskenes  Lys. 

Og  Lyset  skinner  i  Mørket,  og  Mørket  begreb  det  ikke.« 
(Johs.  Ev.   1:1-^5). 

En  omhyggelig  Læsning  af  disse  Vers  angiver  klart,  at 
Lyset  spillede  den  altoverskyggende  Del  i  Skaberværket, 
og  at  Jesus  Kritsus  var  det  Lys,  ja  det  Ord,  som  var  hos 
Gud  (I'^adcren)  i  Begyndelsen  og  var  Skaberen  af  alle  Ting, 
baade  i  Himmelen  og  paa  Jorden. 

Lad  os  forestille  os  Guds  vidunderlige  Værk  paa  denne 
den  første  Skabet sesdag.  Herren  sad  paa  sin  Trone  i  Evig- 
hedens Skød  og  midt  i  alle  Ting  —  idet  han  skuede  Ele- 
menterne, som  er  evige  og  saa  ud  i  det  uhyre  Bum,  hvor 
alt  var  Kaos,  »og  Jorden  var  øde  og  tom«,  og  hvor  der  var 
Mørke  oven  over  Afgrunden,  og  Guds  Aand  svævede  oven 
over  Vandene.  Og  hør  nu  de  først  nedskrevne  Guds  Ord: 

»Der  vorde  Lys«,  og  Universet  blev  opfyldt  af  det,  og 
de  evige  Elementer,  der  gennemtrænger  Universet,  blev  sat 
i  Beva^gelse  under  dette  hellige  Lys'  magtfulde  Indflydel- 
se, og  ved  hans  ubegrcænsedc  Tro  og  ved  hans  alma^gtige 
Ord  blev  Verdenerne  skabt. 

Saaledes  skriver  Apostlen  Paulus  til  Hebræerne: 

»Ved  Tro  fatte  vi,  at  Verden  er  bleven  skabt  ved  Guds 
Ord,  saa  det  ikke  er  af  synlige  Ting,  at  del,  som  ses,  er 
blevet  til.«   (Hebræerbrevet  11^:3). 

Hvor  fuldstændigt  harmonerer  ikke  dette  med  de  oven- 
nævnte Citater  i  Forbindelse  dermed,  og  hvilken  vidunder- 
lig Stadfæstelse  er  ikke,  »saa  det  ikke  er  af  synlige  Ting, 
at  det,  som  ses,  er  blevet  til.« 

Naar  vi  bygger  et  Hus  til  vor  Familie,  bryder  vi  Stenen  ud 
af  Bjerget,  vi  hugger  Tømmeret  i  Skovene,  vi  samler  San- 

det  og  Leret  og  læsker  Kalken  og  blander  Mørtelen  og 
brænder  Murstenene,  og  naar  vi  er  lirrdige  med  Bygnin- 
gen og  ser  vort  Hjem,  maa  vi  i  Sandhed  indrømme,  at  det 
Hjem  og  Hus,  vi  ser,  er  blevet  til  af  de  Ting,  som  vi  ser. 
Men  det  var  ikke  Tilfældet  med  Gud,  da  ban  skabte  Ver- 
den til  Brug  og  Beboelse  for  sine  Børn;  ban  kendte  en 
bedre  Metode;  ban  kendte  Stoffets  Beskaffenhed  og  var 
Bygherren.  Derfor  siger  han: 

»Der  vorde  Lys,«  og  Værket  var  fuldført. 

Der  er  sikkert  dem,  der  vil  betamke  sig  paa  at  indrøm- 
me Tilstedeva^relsen  af  saadan  bemærkelsesværdig  Kraft  i 
Lys  eller  tilskrive  Lyset  Skabelsen  af  de  Verdener,  som  — 
fortælles  der  os  —  er  utallige.  Dette  Synspunkt  er  imid- 
lertid slet  ikke  uvidenskabeligt.  Ved  en  nylig  afholdt  Kon- 
gres af  »Selskabet  til  Videnskabens  Fremme«  fremkom  en 
af  Kongresdeltagerne  med  denne  betydningsfulde  Udtalel- 
se: »Al  Energi,  som  gør  sig  gamblende  her  paa  Jorden,  kom- 
mer til  os  i  Form  af  Solens  Straaler.« 

Bortset  fra  de  bibelske  Henvisninger  er  der  mange  Be- 
viser paa  Lysets  alt  gennemtrauigende  Kraft,  som  kan  ses 
i  »Naturens  aabne  Bog«  af  dem,  som  i  Sandhed  søger  at 
kende  Sandheden. 

Hvorledes  kan  vi  se  paa  Naturen  uden  at  faa  et  over- 
vældende Indtryk  af  det  guddommelige  i  hver  eneste  Ting, 
vi  ser. 

Ved  hvilken  almægtig  Kraft  lever  vi  og  bevæger  os,  af 
hvem  faar  vi  vor  Ernæring,  og  hvorfra  kommer  Kraften  til 
at  vokse,  og  endeligt  hvorfor  dør  vi?  Hør,  hvad  Skriften 
siger : 

»I  det  var  Liv,  og  Livet  var  Menneskenes  Lys«  (Jobs.  Ev. 
1:  4). 

Guds  Tilstedeværelse  i  Universet  er  Kristi  Lys  og  maa 
ikke  sammenblandes  med  hverken  Faderen  eller  Sønnens 
Personlighed,  i  hvis  Billede  Mennesket  blev  skabt,  men  den 
er  snarere  en  Udstrømning,  der  springer  frem  af  Guds  Nær- 
værelse for  at  udfylde  Rummets  Umaadelighed. 

En  kendt  Videnskabsmand  sagde  engang,  da  han  var  ved 
at  forkynde  sin  Tro  paa  Gud:  »Men  vi  maa  opgive  Bibe- 
lens antropomorf iske  Gud,«  som  han  antog  var  et  Væsen 
af  menneskelig  Skikkelse  og  menneskelige  Egenskaber  med 
alle  Menneskesla^gtens  Svagheder.  Han  tilstod,  at  han  ikke 
havde  nogen  bestemt  Opfattelse  med  Hensyn  til  Form  og 
Egenskaber,  end  at  Gud  var  en  almægtig  Kraft,  der  kom 
et  eller  andet  Sted  fra  Universets  Mørke. 

Lad  mig  spørge:  Om  ikke  i  menneskelig  Form,  hvilken 
Form  og  Skikkelse  kunde  et  saadant  Væsen  da  have? 
Findes   der   nogen  tænkelig  Form,   som   vilde  være  bedre 

egenet  til  den  højeste  Krafts  Udøvelse?  Hvad  vilde  være  en 
bedre  Form  og  Skikkelse?  Kubisk  eller  firkantet,  rund  el- 
ler oval?  Hvis  ingen  af  disse,  hvorfor  saa  ikke  den  menne- 
skelige Form?  Er  det  et  Spørgsmaal  om  Størrelse?  Hvis  det 
er  Tilfældet,  hvad  vilde  den  rette  Størrelse  da  være? 

Det  maa  ikke  antages  af  Bibelen,  at  Mennesket  skabte 
Gud  i  Menneskets  Billede,  men  lige  det  modsatte: 

»Og  Gud  skabte  Mennesket  i  sit  Billede,  han  skabte  det 
i  Guds  Billede;  Mand  og  Kvinde  skabte  han  dem.«  (I  Mose 
Bog  1:  27). 

Eksisterer  der  nogen  højere  Opfattelse  af  intellektuel 
Kraft  og  Majestæt  end  Mennesket  med  alle  dets  Evner  og 
guddommelige  Attributer  fuldt  udviklet?  Lad  os  da  ikke 
»opgive  Bibelens  antropomorfiske  Gud«,  som  den  kendte 
Videnskabsmand  udlagde  det,  for  hans  svage  og  menings- 
løse Substitut,  ej  heller  for  den  endnu  mere  absurde  Op- 
fattelse i  orthodokse  sekteriske  Kirker  som  udtrykt  i  deres 
Tro  paa  Gud  »uden  Legeme,  Dele  eller  Lidenskaber,  som 
sidder  paa  Toppen  af  en  Trone  uden  Top,  og  bor  paa  den 
anden  Side  af  Tiden  og  Rummets  Grænser,  hvor  den  men- 
neskelige Sjæl  aldrig  naar.«  En  fuldstændigere  Definition 
af  intet  paa  een  Gang  og  intetsteds  kan  næppe  fattes. 

Hvad  Tøven  og  Tvivl  der  end  kan  være  paa  de  ikke-Tro- 
endes  Side,  saa  kan  der  ikke  være  nogen  blandt  dem, 
som  tror,  at  Bibelen  er  Guds  Ord  og  især  blandt  dem,  der 
tror,  at  Joseph  Smith  er  Guds  sande  Profet,  med  Hensyn 
til  dette  alt  gennemtrængende  Kristi  Lys'  uendelige  Kraft. 
For  at  faa  en  fuldstændigere  Forstaaelse  af  dette  Lys,  som 
gennemtrænger  Universet  og  skinner  i  Mørket,  lad  mig  da 
citere  fra  en  Aabenbaring,  givet  til  Joseph  Smith  den  27. 
December  1832,  da  Profeten  endnu  var  i  sin  pure  Ungdom, 
kun  27  Aar  gammel. 

»Hvilken  Herlighed  er  den  Førstefødtes  Menighed,  ja 
Guds,  den  Allerhelligstes,  formedelst  Jesum  Kristum,  hans 
Søn. 

Han,  der  opfor  til  det  Høje,  ligesom  han  steg  ned  under 
alle  Ting.  Deri  omfattede  han  alle  Ting,  at  han  i  alle  Ting 
kunde  være  Sandhedens  Lys. 

Hvilken  Sandhed  giver  Lys.  Dette  er  Kristi  Lys.  Som  han 
Ogsaa  er  i  Solen,  Solens  Lys  og  den  Kraft,  hvorved  den 
blev  skabt. 

Ligesom  han  ogsaa  er  i  Maanen  og  er  Maanens  Lys,  og 
den  Kraft,  hvorved  den  blev  skabt. 

Ligeledes  Stjernernes  Lys  og  den  Kraft,  hvorved  de  blev 
skabte. 

Og  ligeledes  Jorden  og  dens  Kraft;  den  Jord,  hvorpaa  I 
staa. 

Og  det  Lys,  som  nu  skinnor,  der  giver  eder  Lys,  er  for- 
medelsl  ham,  som  oi)lyser  eders  Øjne,  hvilkel  er  det  sam- 
me Lys,  der  opliver  eders  Forsland; 

livilkel  Lys  ndgaar  Ira  Guds  NuM-va^relse  for  at  opfylde 
det   umaadeligc  Rum. 

Det  Lys,  der  er  i  alle  Ting,  der  giver  alle  Ting  Liv,  der 
er  den  Lov,  hvorved  alle  Ting  styres,  ja  Guds  Magt,  som 
sidder  paa  sin  Trone,  han  som  er  i  Evighedens  Skød  i  Mid- 
ten af  alt.«   (Pagtens  Bog  88:  5—13).^ 

Der  har  været  fremført  mange  Teorier  som  Forklaring 
paa  »Menneskets  Op-rindelse«  og  lignende  Ting,  og  ogsaa 
disse  er  ikke  kommet  til  nogen  bestemt  Slutning  eller  Løs- 
ning af  det  store  Mysterium,  som  har  optaget  Filosoffer, 
VidenskabsmaMid  og  Lægmænd  lige  siden  Verden  begyndte. 
Ingen  af  disse  Teorier  er  saa  fornuftsm;essige  og  sjælslil- 
fredsstillendc  som  den  anførte  Aabenbaring  til  Joseph 
Smith,  og  den,  som  er  citeret  fra  Johannes  Evangeliet. 

Naar  jeg  fremsæ/tter  denne  Udtalelse,  gør  jeg  det  med 
dyb  Respekt  for  Videnskabsmænd,  de,  som  ærligt  søger  ef- 
ter at  finde  Sandheden,  og  som  oprigtigt  ønsker,  at  Held 
maa  krone  deres  Anstrengelser  for  at  bringe  Sandheden 
for  Dagens  Lys.  Jeg  ønsker  ikke  paa  nogen  Maade  at  for- 
klejne dem.  For  naar  alt  kommer  til  alt,  er  de  ligesom  Dig- 
terne; ogsaa  de  modtager  i  Løbet  af  deres  Studier  og  Un- 
dersøgelser pludselige  Glimt  af  Sandheden,  der  aabenbarer 
Lyset.  Det  kan  med  Sandhed  siges,  »der  er  en  Aand  i  Men- 
nesket, og  den  Almægtiges  Inspiration  giver  dem  Forstaa- 
else«.  I  dette  ligner  de  ogsaa  Profeterne  med  denne  tyde- 
lige og  særlige  Forskel  —  Profeterne  giver  Herren  Æren. 

Lad  os  da  erkende,  at  Gud  er  Kilden  til  al  vor  Forstaa- 
else  —  al  Sandheds  Kilde  og  er  altid  villig  og  rede  til  at 
meddele  den  til  alle,  som  alvorligt  søger  den,  hvad  enten 
den  Sandhed  er  verdslig  eller  aandelig. 


Apostel  Joseph  Fielding  Smith 
taler  ved  følgende  Møder: 

København  15.  August  Kl.  20 


Esbjerg 

18.       - 

-       Kl. 

1945 

Odense 

19.       - 

-       Kl. 

20^*^ 

Aarhus 

20.      - 

Kl. 

1400 

Aalborg 

20.       - 

-       Kl. 

1945 

Bemærk,    at   Medetiden   for  Københavns  Vedkommende 
er  blevet  forandret  fra  Kl.   19  ^«  ///  Kl.  20.  (8). 

Besvaret 

-    en  sandfærdig  Fortælling  af  Fern  J.  B.  Russon.   - 

En  lille,  undselig  Dame  med  graat  bølgende  Haar  og  et 
venligt  Ansigt  sad  paa  nederste  Bænk  i  det  hyggelige  Klasse- 
værelse i  Den  kvindelige  Hjælpeforening.  Hun  sad  altid  der, 
da  hendes  tilbageholdende  Natur  netop  fordrede  en  saadan 
Plads  Hun  var  et  oprigtigt  Medlem,  og  hun  havde  mangen 
en  Gang  som  Kredslærerinde  aflagt  Besøg  —  enten  Vejret 
var  godt  eller  daarligt  —  for  at  aflevere  sit  trøstende  Bud- 
skab i  Hjemmene.  Mangen  en  Nat  havde  hun  trofast  forblevet 
ved  en  træt  Moder,  der  var  udslidt  af  angstfyldte  Timers 
Vaagen  over  et  sygt  Barn. 

Men  hun  var  saa  genert,  ja  næsten  sky.  Frygtsomheden 
fik  altid  Overhaand,  naar  hun  følte  en  indre  Trang  til  at  staa 
op  og  aflægge  det  Vidnesbyrd,  som  laa  dybt  i  hendes  Sjæl. 
Frygtsomheden  ødelagde  næsten  hendes  Glæde  hver  Gang 
den  Tanke  kom  til  hende  om  at  holde  Bøn.  Og  hvis  det 
virkelig  skete,  vilde  hun  sidde  i  Angst,  indtil  en  eller  anden 
blev  kaldt  paa  i  Stedet  for. 

Men  som  Aarene  gik  og  hendes  Ængstelse  viste  sig  grundløs, 
fik  hun  den  faste  Overbevisning,  at  hun  ikke  behøvede  at 
tage  sig  af  dette  Forhold,  da  hun  ikke  vilde  blive  kaldt  paa. 

En  Dag,  da  hun  virkelig  slet  ikke  tænkte  paa  det,  blev 
hun  i  højeste  Grad  forbavset  ved  at  høre  Ordene:  »Søster 
Silver,  vil  De  være  saa  venlig  at  holde  Bøn  for  os.?« 

Hun  sad  et  Øjeblik  maalløs.  Da  hun  saa  mærkede  den 
pinlige  Tavshed,  der  indtraadte,  sagde  hun  langsomt  og  lav- 
mælt:    »Jeg  er  ked  af  det,  men  jeg  vil  helst  være  fri«. 

En  anden  paatog  sig  at  holde  Bøn  og  der  blev  ikke  sagt 
mere  om  den  Sag.  Det  var  aabentbart,  hvad  de  fleste  ven- 
tede af  den  sky,  søde  Søster  Silver. 

Men  i  Hjertet  paa  den  lille  Kvinde  paa  bageste  Række 
var  der  noget,  der  gjorde  Oprør,  noget  som  bebrejdede 
hende  hendes  Opførsel.  »Anna  May  Silver,  hvorfor  gjorde  du 
det.?«  sagde  en  Stemme  til  hende.  »Hvor  er  dit  Vidnesbyrd.? 
Hvad  er  der  blevet  af  din  Tro  —  den  Tro,  som  du  fik  i 
Arv  fra  dine  Pioner-Forældre,  og  som  er  blevet  styrket  gen- 

nem  dit  Arbejde  i  denne  Organisation?  Du  burde  virkelig 
skamme   dig«.    Og  hun   skammede   sig. 

»Du  burde  staa  op  og  give  Forsamlingen  en  Undskyldning«, 
fortsatte  den  hviskende  Stemme,  »og  sige  til  din  Præsident- 
inde,   at   hun   ikke  havde   fortjent   det  Svar  af  dig«. 

Disse  Tanker  og  endnu  flere  optog  hende.  Hun  bad  en 
inderlig,  stille  Bøn:  »Himmelske  Fader,  tilgiv  mig  min  Svag- 
hed og  mit  Afslag.  Herre,  jeg  angrer  det  og  beder  om  din 
Hjælp  i  denne  Stund«. 

Lidt  efter  tav  Samvittigheden,  hvis  alvorlige  Stemme  først 
vækkede  hende.  Kun  Tro  og  Mod  kom  hende  i  Møde  og 
de  tog  hver  især  Anna  May  Silver  ved  Haanden.  Troen  saa 
hende  fast  i  Øjnene  og  sagde:  »Din  Moder  bøjede  sig  i  dyb 
Sorg  over  den  nyligt  tildækkede  Grav,  hvor  hendes  første- 
fødtes jordiske  Levninger  var  blevet  lagt  i  et  Steds  derude 
mellem  Wyomings  Sten  og  Sand  Hun  bad.  [eg  takker  dig, 
Herre,  for  det  skønne,  denne  lille  Sjæl  har  bragt  ind  i  mit 
Liv.  Og  nu  beder  jeg  dig,  om  du  vil  vaage  over  hans  Grav 
og  bevare  hans  Aand.  Jeg  takker  dig  for  det  andet  Barn^ 
som  du  har  skænket  mig  og  for  andre,  som  muligvis  engang 
vil  blive  mine.  Hjælp  mig,  Herre,  at  jeg  altid  maa  kunne 
prise   dit  Navn   og  have  Tro  paa  dig«. 

Modet  sagde:  »Anna  May  Silver,  din  Fader  og  hans  Kam- 
merater kæmpede  mod  de  frygtelige  Indianere  for  at  beskytte 
de  Hjem,  hvor  du  og  mange  andre  hjælpeløse  smaa  Børn  sov, 
og  ved  deres  Mod  og  Styrke  slog  de  Fjenden  tilbage.«  Sø- 
ster Silver  tænkte;  »Jeg  kan  staa  foran  mine  Søstre  og  takke 
Herren  for  mine  Velsignelser  og  deres,«  og  en  ny  Følelse  af 
Styrke  kom  over  hende, 

Da  hun  var  færdig  med  at  se  ind  i  sin  egen  Sjæl,  saa  hun 
at  Præsidentinden  saa  paa  hende  med  venlige,  forstaaende 
Øjne,  som  ikke  bar  noget  Spor  af  Bebrejdelse,  og  som  i 
hendes  Ansigt  saa  Spor  af  en  ny  Bevægelse,  som  hun  aldrig 
havde  lagt  Mærke  til  før. 

Og  nu  var  Miraklet  sket,  Anna  May  vidste,  at  hun  gerne 
vilde  bede.  Hun  ønskede  faktisk,  at  Præsidentinden  vilde  bede 
hende  derom  igen.  Men  hvordan  skulde  Præsidentinden  vide 
det.?'  Kunde  hun  bede  om  at  faa  Lov  til  at  udføre  dette 
Privilegium.?  Men  hun  sendte  Lederen  et  Blik  fuldt  af  Haab. 

Det  var  kun  enkelte  Brudstykker  af  Lektien,  som  Søster 
Silver  fik  fat  i,  naar  hun  en  enkelt  Gang  saa  op.  Og  Præ- 
sidentinden  opsnappede  kun  en  Tanke  nu  og  da,  medens 
hendes  Øjne  uophørligt  vandrede  i  Retning  af  Søster  Silver. 

Der  var  ikke  en,  der  lagde  Mærke  til  det  tavse  Drama, 
som  fandt  Sted  under  Mødets  fredelige  Forløb.  In;^en  vidste, 
at  der  i  et  Menneskes  Hjerte  var  dyb  og  oprigtig  Anger  og 
Omvendelse  og  Længsel  efter  en  Lejlighed  til  at  gøre  det 
godt  igen.  Og  ingen  vidste,  at  der  i  et  andet  Menneskes 
Hjerte  fandtes  guddommelig  Inspiration,  som  fik  hende  til 
at  se  bort  fia  Afslaget  og  læse  det  Budskab,  der  stod  skrevet 
paa  det  blege   Ansigt  paa  bageste  Række. 

Omsider  var  Lektien  færdig.  Den  havde  været  saa  smuk; 
men  ikke  mindre  smuk  var  den  Aand,  som  havde  gjort  et 
frygtsomt  Afslag  til  et  brændende  Ønske  om  at  maatte  faa 
Lov  til  at  holde  Bøn  Slutsangen  blev  sunget  af  Søstrene. 
Saa  sagde  Præsidentinden:  »Søster  Silver,  vil  De  slutte  med 
Bøn  ?  * 

De  Ord,  der  faldt  fra  Søster  Silvers  Læber  i  Ydmyghed 
og  Frygt,  var  fyldt  med  Taknemmelighed,  Oprigtighed  og 
Styrke.  Og  medens  nogle  undrede  sig  —  og  stadig  undrer 
sig  —  forstod  andre,  at  der  havde  staaet  en  Kamp,  og  at 
en  Sejr  var  vundet  for  den  elskelige  Dame  paa  nederste 
Bænk  i  Klasseværelset. 

^i   ærer   vort   ansvar,  (Fortsat  fra  Side  247) 

Der  staar  skrevet  i  vore  egne  Aabenbaringer,  at  kun  de, 
der  kan  adlyde  den  celestiale  Lov,  kan  taale  celestial  Her- 
lighed. Som  vi  saar,  vil  vi  ogsaa  høste.  Vi  høster  nu  her 
paa  Jorden.  Velsignede  og  lykkelige  er  vi,  Josephs  Sønner, 
Israels  Efterkommere,  thi  vi  høster  Konsekvensen  af  vor 
Retfærdighed,  før  vi  nogensinde  levede  her  paa  Jorden. 
Lige  saa  sikkert  vil  vi  herefter  høste,  hvad  vi  saar  her 
og  nu. 

Det  er  evige  Principper.  Alle  Mænd  og  Kvinder  —  lige- 
gyldigt af  hvad  Nationalitet  eller  Race  de  er  —  som  kan 
skrive  under  paa  disse  Ting  og  føje  Dyd  lil  Troen,  holde 
sig  fri  af  Fristelser  og  være  fuld  af  Kærlighedens  Aand 
og  udvikle  Selvkontrol,  saa  at  de  kan  kontrollere  deres  Til- 
bøjeligheder og  paa  anden  Maadc  efterleve  disse  de  høje- 
ste Livsidealer,  som  er  givet  os  af  Mesteren  som  en  Forbe- 
redelse til  et  evigt  Liv  i  hans  Nærhed,  vil  faa  en  Plads  i  det- 

te  Rige  af  herliggjorte  Mænd  og  Kvinder,  saa  sikkert  som 
Solen  skinner. 


Den  Danske  Missions  Historie. 


(Fortsat) 
Brødrene  fik  hurtigt  god  Brug  for  Skihet,  og  i  nogen  Tid 
var  Kaptajn  Larsen  stærkt  optaget  af  at  sejle  Missionærer 
fra  By  til  By,  baade  i  Norge  og  Danmark.  Den  første  Tur, 
der  blev  gjort  med  »Zions  Løve«  for  Missionærerne,  var 
mellem  Brevik  og  Fredrikstad.  Da  sejlede  Ældsterne  Jen- 
sen og  Larsen  fra  Brevik  den  22.  Juli,  idet  de  overlod  Æld- 
ste Ahmanson  i  Brevik  at  fortsætte  Møderne  og  gøre  andet 
Missionærarbejde.  Da  de  kom  til  Fredrikstad  den  23,  traf 
de  Præst  Jeppe  J.  Folkman  fra  Bornholm,  som  var  blevet 
sendt  til  Norge  af  Missionspræsidenten  for  at  styrke  Mis- 
sionen der,  og  som  allerede  havde  tilbragt  en  kort  Tid  i 
Fredrikstad,  idet  han  havde  forsøgt  at  vinde  Indpas  for 
Evangeliets  Forkyndelse  i  denne  By.  Han  havde  faaet  en 
venlig  Modtagelse  i  Broder  Svend  Peter  Larsens  Hjem,  som 
—  hvad  der  tidligere  er  blevet  sagt  —  var  blevet  døbt  i 
København  af  Emil  Larsen,  en  Broder  til  Svend  Peter  Lar- 
sen, der  begge  boede  i  Vaterland,  en  Forstad  til  Fredrik- 
stad. Disse  Familier  bød  ogsaa  de  to  Ældster  (Hans  Peter 
Jensen  og  Svend  Larsen)  hjertelig  velkommen;  disse  to 
paabegyndte  straks  at  udføre  Missionæ^rarbejde.  Den  næste 
Dag  (24.  Juli)  holdt  de  et  Møde  i  Jacob  Jensens  Hjem, 
en  Gartner,  der  boede  nær  ved  Fredrikstad,  og  hvor  Sæden 
faldt  i  god  Jord,  eftersom  en  Del  af  disse  Mennesker  blev 
saa  stærkt  paavirket  under  Indflydelse  af  Sandhedens 
Magt,  at  de  modtog  Vidnesbyrdet  med  Glæde  og  Taksigel- 
se. Søndag  den  25.  Juli  afholdt  Ældsterne  Jensen  og  Lar- 
sen endnu  et  udmærket  Møde  i  Emil  Larsens  Hjem,  og  om 
Eftermiddagen  overværede  de  et  Møde  hos  en  Sekt,  som 
kaldte  sig  »Kirketroende«,  hvor  Døren  først  blev  lukket 
for  dem,  men  omsider  fik  de  Lov  til  at  tale.  Under  sin  Ta- 
le søgte  han  at  bevise,  at  Norges  Statskirke  ikke  var  Kristi 
sande  Kirke.  En  Del  af  de  tilstedeværende,  blandt  dem 
Ejerinden  af  Huset,  tog  det  meget  unaadigt  op,  da  de  hør- 
te deres  gamle  Religion  saaledes  blev  angrebet,  og  Ældste 
Jensen  blev  afbrudt  i  sin  Tale,  men  da  der  var  mange  til 
Stede,  som  ønskede  at  høre  mere,  aabnede  en  Nabo,  Gut- 
torm  Baardsen,  sit  Hjem  for  Taleren,  som  da  fortsatte  sin 
afbrudte  Tale.  Ved  Mødets  Slutning  var  der  mange,  der 
var  overbevist  om  de  Princippers  Sandhed,  som  de  havde 

hørt,  og  samme  Aften  blev  fem  døbt,  de  første  omvendte 
til  ;>Mormonismen«  i  Fredrikstad.  Blandt  dem  var  der  Jo- 
han Johansen,  som  havde  præsideret  over  de  lokale  »Kirke- 
troendes<.  Han  blev  ordineret  til  Præst  og  beskikket  til  at 
præsidere  over  den  lille  Gren  })aa  syv  Medlemmer,  som 
blev  organiseret  ved  samme  Lejlighed  og  kaldt  F'redrik- 
stad  Gren.  Om  Aftenen  den  26.  blev  endnu  tre  Personer 
døbt  i  Fredrikstad,  og  om  Morgenen  den  27.  afrejste  Æld- 
sterne  Jensen  og  Larsen  ombord  paa  »Zions  Løve«  til  Bre- 
vik,  hvor  de  ankom  den  28.,  ledsaget  af  Pra^st  Jeppe  J. 
Folkmann,  som  var  blevet  beskikket  til  al  arbejde  i  Bre- 
vik  og  Omegn  under  Ældste  Ahmansons  Ledelse. 

Ældste  Hans  Peter  Jensen  —  som  efter  at  have  grund- 
lagt Kirken  i  Norge  og  brugt  af  sine  Midler  til  Missionens 
Velfærd  ^  rejste  \il  Danmark  i  sidste  Halvdel  af  Juli  1852, 
idet  han  sejlede  sammen  med  Kaptajn  Svend  Larsen  i  de- 
res eget  Skib  »Zions  Løve«.  Ældste  Johan  A.  Ahmanson 
overtog  Den  norske  Mission.  Under  Rejsen  til  Danmark 
kom  Ældsterne  Jensen  og  Larsen  ud  for  en  frygtelig  Storm, 
men  den  31.  Juli  ankom  de  til  Aalborg,  hvor  de  overvære- 
de en  Konference  1.,  2.  og  8.  August  1852.  De  fortsatte  se- 
nere Rejsen  til  København,  idet  de  nu  havde  Præsident 
John  E.  Forsgren,  Willard  Snow  og  Christian  J.  Larsen 
samt  en  Del  andre  danske  Søskende  med  sig  ombord.  Alle 
disse  Passagerer  rejste  til  København  for  at  overvære  Mis- 
sionens Generalkonference,  og  ankom  til  København  den 
IL  August. 


Fra  Missionsmarken. 


ANKOMST.  Følgende  Ældster  er  ankommet  til  Den  danske  Mission  for 
at  udføre  Missionsarbejde: 

Carl  Racker  fra  Lehi,  Utah 

Elmer  Arthur  Collins  fra  Prestor,  Idaho 

Harrison  Farnes  fra  Loveli,  Wyoming. 
Vi  byder  disse  Brødre   velkommen   og  nedbeder  Herrens  Velsignelse 
over  dem. 

RANDERS.  Tirsdag  den  18  Juli  afholdt  Randers  Grens  Ungdomsfor- 
ening en  Cykleudflugt  til  Fladbro  Kro,  en  af  de  skønneste  Egne  omkring 
Randers.  Efter  et  Par  Timers  Boldspil  og  andre  Lege  blev  der  foretaget 
en  Tur  gennem  I^arken  og  Skoven.  Paa  Toppen  af  en  af  de  smukke 
Høje  slog  vi  os  ned  og  havde  en  halv  Times  Underholdning  og  Sang. 
Vejret  var  udmærket  og  Udflugten  en  Sukces. 

KØBENHAVN.  Torsdag  den  27.  Juli  fandt  Den  kvindelige  Hjælpefor- 
enings aarlige  Udflugt  Sted.  Udflugten  gik  i  Aar  til  det  skønne  Klam- 
penborg, hvor  Foreningens  Gæster  blev  beværtet  og  hvor  Deltagerne 
iøvrigt  nød  den  smukke  Natur  og  det  vidunderlige  Vejr.  Udflugten  var 
helt  igennem  vellykket -og  til  stor  Opmuntring  for  alle  Deltagere. 


